钦定古今图书集成/理学汇编/学行典/第226卷 > 《跋周一愚负母图》文天祥
## 钦定古今图书集成/理学汇编/学行典/第226卷 > 《跋周一愚负母图》文天祥

己未之变，周君一愚家于《狗咬石》之下，最先遇祸。君
从其兄负母越溪以逃，妻子溺死，不能救也。事平，君
为图纪其状，诸公嘉其临难识所轻重，褒之不绝口。
予谓人子之事其亲，不幸而处人事之变，急所急而
缓所轻，本心之不能不尔，其于天则盖非有一毫之
增益也。一愚之处此，岂其欲以为高哉？正可悲耳！呜
呼！自《狗咬》石之失险，江右之父母妻子离散，不知几
人。览君之图，岂独为其一家哭哉！谁谋不臧，一至于
此。昔魏陵绘襄樊之战，为于禁屈，伏庞德怒骂之状，

当一流涕，毋为自苦。予将请之，转示前之玩敌抽戍
者。使误国者死有馀愧，而君其庶少宽乎？